12/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Instituto Galego de Vivenda e Solo
Campus universitario Elviña

Resolución do 2 de xullo de 2010 pola que se sinalan datas e se cita aos interesados para o levantamento de novas actas de pagamento e ocupación dos bens e dereitos afectados polo expediente de expropiación forzosa para a execución dunha actuación residencial universitaria no Plan Parcial de Ordenación do Campus Universitario de Elviña (A Coruña). 1.- Por Resolución do Director Xeral de Urbanismo do 29 de decembro de 2006, publicada no DOG n° 44 do 2 de marzo de 2007, aprobouse definitivamente o expediente de expropiación forzosa seguido polo procedemento de taxación conxunta dos bens e dereitos necesarios para a execución dunha actuación residencial universitaria no Plan Parcial de Ordenación do Campus Universitario de Elviña (A Coruña). 2.- De conformidade co disposto no artigo 144 da Lei 9/2002, do 30 de decembro, de Ordenación Urbanística e Protección do Medio Rural de Galicia, o acordo de aprobación definitiva do expediente implica a declaración de urxencia da ocupación dos bens e dereitos afectados, e o pago ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que continúe a tramitación do procedemento para a definitiva fixación do xustiprezo.3.- Por Resolución desta Dirección Xeral do 13 de xullo de 2007 convocouse aos interesados para o levantamento das actas de pago e ocupación a realizar os días 25, 26 e 27 de setembro e 16, 17 e 18 de outubro de 2007, aboándose no devandito momento os xustiprezos correspondentes aos propietarios comparecentes que xustificaron os seus dereitos e consignándose os demais na Caixa de Depósitos. Con posterioridade a algúns destes abonóuselles o xustiprezo mediante cancelación dos correspondentes depósitos, unha vez xustificados os seus dereitos.4.- Sen prexuízo do anterior, o representante de diversos propietarios presentou escritos alegando a nulidade das actas e solicitando a repetición das mesmas.5.- Sen prexulgar os motivos alegados, e aos efectos de subsanar calquera defecto e de posibilitar, no seu caso, o cobro dos xustiprezos consignados, pola presente acórdase o levantamento de novas actas de pago e ocupación respecto a todas as fincas do expediente. Nas actas reflexaranse os pagos e consignacións xa realizadas, e, cando proceda, acordarase a cancelación dos depósitos para o pago aos respectivos propietarios.6.- En consecuencia convócase e cítase aos titulares dos bens e dereitos afectados polo presente expediente para proceder ao levantamento das Actas de Pagamento e Ocupación que se efectuarán no Centro Cívico Municipal de Elviña, sito na Praza de Esteban Lareo s/n, de A Coruña os días e as horas que se indican na relación anexa á presente.7.- Para o levantamento das actas terase en conta: Que o xustiprezo soamente se fará efectivo, manténdose no caso contrario a consignación realizada, aos interesados que acrediten en legal forma a súa titularidade, e a tal efecto o interesado achegará certificación rexistral ao seu favor, na que conste que se estendeu a nota do artigo 32 do Regulamento Hipotecario, ou, no seu defecto, os títulos xustificativos do seu dereito completados con certificación negativa do Rexistro da Propiedade referida á mesma finca descrita nos títulos. Se existiran cargas deberán comparecer os titulares das mesmas (Art.30.3 do Texto Refundido da Lei do Solo aprobado por RD Lexislativo 2/2008). Cando existan pronunciamentos rexistrais contrarios á realidade, poderá pagarse o xustiprezo a quen os rectifique ou desvirtúe mediante calquera dos medios sinalados na lexislación hipotecaria ou con acta de notoriedade tramitada conforme ao artigo 209 do Regulamento Notarial (art.30.4 do Texto Refundido da Lei do Solo aprobado por RD Legislativo 2/2008). Que se o expropiado non quixera aceptar o pagamento ou non aportase títulos suficientes xustificativos do dominio ou existise contenda respecto á titularidade do ben ou dereito expropiado ou, en xeral, se concorrese algún dos supostos do artigo 51 do Regulamento da Lei de Expropiación Forzosa, consignarase o importe do xustiprezo na Caixa Xeral de Depósitos (Art.206.1 do Regulamento de Xestión Urbanística). Que para o pago do xustiprezo é necesario a comparecencia do interesado por si ou debidamente representado con poder suficiente, e no caso de que a finca ou dereito pertenza a varias persoas é necesario a comparecencia de todos eles por si ou debidamente representados con poder suficiente. Que os interesados poderán solicitar que o pago dos xustiprezos consignados se realice mediante transferencia bancaria a/s conta/s das que sexan titulares, para o cal deberán aportar certificación/s bancaria/s da titularidade dais conta/s. Que para facilitar a confección das actas e o cobro dos xustiprezos é conveniente que os interesados acheguen con anterioridade os documentos xustificativos dos seus dereitos e, no seu caso, a certificación bancaria da conta para a cal se solicite o pago por transferencia.8.- Notifíqueselles a presente Resolución aos interesados, e publíquese no Diario Oficial de Galicia, no Boletín Oficial da Provincia e no taboleiro de edictos do Concello, o que servirá de notificación aos interesados descoñecidos, aos que se ignore o lugar de notificación, ou aos que tentada a notificación non se puidese practicar; de conformidade co artigo 59.5 de la Lei 30/1992, de 26 de novembro, de réxime xurídico das administracións públicas e do procedemento administrativo común. Así mesmo notifíquese ao Ministerio Fiscal aos efectos do establecido no artigo 5 da Lei de Expropiación Forzosa en relación cos interesados descoñecidos e aos non comparecidos no expediente; e á Delegación do Ministerio de Economía e Facenda do Estado en relación coas fincas de titularidade descoñecida. Santiago de Compostela, 2 de xullo de 2010 O director xeral do IGVS Antonio José Boné Pina ANEXO: DATAS ACTAS PAGAMENTO E OCUPACION